DOI: 10.14457/tu.the.2019.1057
title: ช่างภาพหญิงกับการเข้าสู่แวดวงอาชีพการถ่ายภาพ: กรณีศึกษา เคทเธอลีน ลินเดีย

description: การศึกษาวิจัยชิ้นนี้เป็นงานวิจัยเชิงคุณภาพ (qualitative research) เลือกศึกษาเฉพาะกรณี (case studies) จากกรณีศึกษา เคทเธอลีน ลินเดีย เพื่อศึกษาและวิเคราะห์กระบวนการสั่งสมทุนและขยายทุนเพื่อสร้างตัวตนของช่างภาพหญิงตั้งแต่ช่วงก่อนเข้าแวดวงอาชีพการถ่ายภาพและหลังเข้าสู่แวดวงอาชีพการถ่ายภาพเพื่อสร้างตัวตนของช่างภาพหญิงผ่านพื้นที่การถ่ายภาพ และศึกษาความสัมพันธ์กับการต่อรองทางอาชีพช่างถ่ายภาพในพื้นที่การถ่ายภาพ โดยใช้วิธีการสัมภาษณ์เชิงลึก (in-depth interview) ร่วมกับการสัมภาษณ์พูดคุยแบบไม่เป็นทางการ (informal interview) เป็นหลักในการเก็บข้อมูล และกลุ่มผู้ให้ข้อมูลเสริมที่เกี่ยวข้องและอยู่แวดล้อมเดียวกับ เคทเธอลีน ลินเดีย ประกอบกับใช้วิธีการสืบค้นและรวบรวมข้อมูลจากเทปบันทึกรายการโทรทัศน์ รวมทั้งเอกสารที่เป็นลายลักษณ์อักษรและสื่อออนไลน์ที่ได้รวบรวมข้อมูลเกี่ยวกับชีวิตของ เคทเธอลีน ลินเดีย เอาไว้ เพื่อนำมาเป็นเครื่องมือเสริมในการเก็บข้อมูลและนำมาวิเคราะห์ร่วมด้วย โดยใช้แนวคิดเรื่องทุน (capital) และแนวคิดเรื่องแวดวง (field) ของปิแอร์ บูร์ดิเยอ (Pierre Bourdieu) รวมทั้งแนวคิดสตรีนิยม (feminism) มาร่วมเป็นเกณฑ์ในการศึกษาครั้งนี้จากผลการศึกษาของงานวิจัยชิ้นนี้ พบว่า การเข้าสู่แวดวง (field) อาชีพการถ่ายภาพของช่างภาพหญิง เคทเธอลีน ลินเดีย ด้วยศักยภาพการสั่งสมทุนและขยายทุน (capital) ที่สั่งสมมาก่อนการเข้าสู่อาชีพการถ่ายภาพเพื่อแปลงให้กลายเป็นช่างภาพหญิง ซึ่งจุดเริ่มต้นกระบวนการสั่งสมทุนวัฒนธรรมตั้งแต่ช่วงวัยเด็ก เริ่มถูกติดตั้งทุนวัฒนธรรมด้านทักษะและประสบการณ์เทคนิคทางด้านศิลปะจากสถาบันครอบครัวทำให้เธอมีความรู้พื้นฐานความสามรถทางด้านศิลปะ และกลุ่มแวดวงย่อย (sub-fields) ซึ่งคอยสนับสนุนเพื่อการเข้าสู่พื้นที่การถ่ายภาพ ได้แก่ สถาบันครอบครัว และสถาบันการศึกษา และแวดวงการประกวดความสามารถ รวมถึงแวดวงรอบข้างกลุ่มเพื่อนร่วมอาชีพการถ่ายภาพ อย่างไรเคทเธอลีน ลินเดีย ได้นำทุนประเภทต่าง ๆ ส่วนนี้นี้ไปขยับขยายและต่อยอดเพื่อเข้าสู่พื้นที่การทำงานในแวดวงต่าง ๆ ทางสังคม ซึ่งมีความสัมพันธ์และเกี่ยวกับทุนชนิดอื่น ๆ ด้วยจนเมื่อเข้าสู่แวดงวงอาชีพการถ่ายภาพ เคทเธอลีน ลินเดีย ได้นำทุนทางวัฒนธรรมถือเป็นความสามารถและได้ทำการสั่งสมหล่อหลอมมาตั้งแต่วัยเด็ก ผ่านพื้นที่การประกวดถ่ายภาพเพื่อการสร้างผลงาน ให้กลายเป็น ”ทุนสัญลักษณ์” จนเกิดการยมรับในความสามารถและผลงานทางเอกลักษณ์ของเธอ ซึ่งสิ่งนี้ทำให้เกิด “ทุนสังคม” ที่เกิดขึ้นในพื้นที่แวดวงการถ่ายภาพและสังคมภายนอกของเธอ เคทเธอลีน ลินเดีย สามารถดำรงรักษาสถานภาพผ่านพื้นที่แวดวงอาชีพการถ่ายภาพ ได้ด้วยการนำทุนดั้งเดิมที่ได้สั่งสมอย่างทุนวัฒนธรรมด้านการอ่านหนังสือการ์ตูนและการวาดภาพ มาเป็นทุนผสมผสานกับ “ทุนวัฒนธรรมด้านร่างกายของผู้หญิง” ที่สั่งสมก่อนเข้าสู่แวดวงอาชีพการถ่ายภาพ อีกกลุ่มแวดวงสถาบันการศึกษาโรงเรียนสตรีความเป็นผู้หญิงของกลุ่มเพื่อน ๆ ความอ่อนหวาน อ่อนโยน และเสน่ห์ของผู้หญิง เพื่อเข้าสู่แวดวงอาชีพการถ่ายภาพ เพื่อการแปลงทุนที่สั่งสมตั้งแต่วัยเด็กเพื่อกลายเป็น “ทุนสัญลักษณ์” ของการมีชื่อเสียงในฐานะช่างภาพหญิงและการยอมรับผลงานเอกลักษณ์ความเป็น “ผู้หญิง” ขยายสู่ “ทุนสังคม” ในแวดวงอาชีพการถ่ายภาพสู่สังคมภายนอก อย่างไรก็ตามนี้การเป็น “ช่างภาพหญิง” ผู้หญิงคงต้องอยู่บนพื้นที่ถูกถือครองความชายเป็นใหญ่ของช่างภาพผู้ชาย อย่างไรแล้ว เคทเธอลีน ลินเดียสามารถสร้างสั่งสมทุนทั้งความเป็นช่างภาพและความเป็นหญิงได้ด้วยศักยภาพทุนต่าง ๆ ที่สั่งสมมาแปลงให้เป็นสารผ่านช่องทางการสื่อสารความเป็นเอกลักษณ์ตัวตนผ่านแวดวงพื้นที่อาชีพการถ่ายภาพในรูปแบบเอกลักษณ์เฉพาะ จนเกิดการสร้างความหมายใหม่ ภาพลักษณ์ใหม่ และสามารถดำรงรักษาสถานภาพแสดงอำนาจในพื้นที่ทางด้านความเป็นปัจเจกบุคคลผ่านพื้นที่อาชีพการถ่ายภาพ